Diari Oficial de la Generalitat Valenciana


Sumari del DOGV 6620, del 30-09-2011 (2011/9832)

ORDRE 2/2011, de 20 de setembre, de la Conselleria de Justícia i Benestar Social, per la qual es crea el fitxer dels instituts de medicina legal.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/09/20/2/dof/vci/html**

### Dades del document

Número de DOGV
:   6620

Data del DOGV
:   30-09-2011

Secció del DOGV
:   I. DISPOSICIONS GENERALS

Número del document
:   2011/9832


Data del document
:   20-09-2011

Organisme emissor
:   Conselleria de Justícia i Benestar Social

Tipus de document
:   Ordre

Descriptors 

:   * Conselleria de Justícia i Benestar Social
    * dades personals
    * legislació
    * administració regional
    * base de dades
    * medicina forense

ORDRE 2/2011, de 20 de setembre, de la Conselleria de Justícia i Benestar Social, per la qual es crea el fitxer dels instituts de medicina legal. [2011/9832]  
Preàmbul  
  
La Llei Orgànica 15/1999, de 13 de desembre, de Protecció de Dades de Caràcter Personal (d'ara en avant LOPD), establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, que és contemplat per la Constitució espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
És responsabilitat de les administracions públiques el concernent a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la LOPD disposa que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Butlletí Oficial de l'Estat o diari oficial corresponent.  
El Reial Decret 1720/2007, de 21 de desembre, pel qual s'aprova el Reglament de Desplegament de la LOPD (d'ara en avant RLOPD), disposa en l'article 54 el contingut que haurà de regular-se a través de la disposició o acord pel qual es cree el fitxer.  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, determina en els seus articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, i també la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Per tot això, en aplicació del que disposa la Llei de Protecció de Dades de Caràcter Personal, i també en el reglament que el desplega, segons el que establix l'article 28.e de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Consell, i conforme amb el Consell Jurídic Consultiu de la Comunitat Valenciana,  
  
ORDENE  
  
Article únic. Creació del fitxer dels instituts de medicina legal  
Es crea el fitxer dels instituts de medicina legal, el contingut del qual es recull en l'annex de la present ordre.  
  
DISPOSICIÓ ADDICIONAL  
  
Única. Inscripció en el Registre General de Protecció de Dades  
La creació i supressió dels fitxers a què es referix esta ordre serà notificada a l'Agència de Protecció de Dades per a la seua corresponent inscripció en el Registre General de Protecció de Dades a què es referix l'article 39.2.a de la LOPD.  
  
DISPOSICIÓ DEROGATÒRIA  
  
Única. Derogació normativa  
Queden derogades les disposicions del mateix rang o d'un rang inferior en tot allò que s'opose al que establix la present ordre.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 20 de setembre de 2011  
  
El conseller de Justícia i Benestar Social,  
JORGE CABRÉ RICO  
ANNEX  
  
CREACIÓ DE FITXERS DE TITULARITAT DE LA CONSELLERIA DE JUSTÍCIA I BENESTAR SOCIAL  
  
A) Identificació del fitxer o tractament.  
Denominació: Instituts de Medicina Legal de la Comunitat Valenciana.  
Finalitat i usos previstos: gestió de la informació dels instituts de medicina legal de la Comunitat Valenciana. Emissió d'informes pericials.  
B) L'origen i procediment d'arreplega de les dades.  
Col·lectiu de persones sobre els quals es pretén obtindre dades de caràcter personal o que resulten obligades a subministrar-los: ciutadans involucrats en procediments judicials que necessiten l'assistència d'una prova pericial.  
Procediment d'arreplega i procedència de les dades: del mateix interessat o dels seus representants legals; altres persones físiques (professionals sanitaris, representants processals de l'interessat); entitats privades (centres mèdics, mútues,); administracions públiques (administració de justícia, cossos i forces de seguretat, xarxa sanitària pública) a través de documents i formularis en paper o electrònics i per reconeixement mèdic.  
C) Estructura bàsica del fitxer i sistema de tractament utilitzat.  
Dades especialment protegides: salut, origen racial i vida sexual.  
Dades de caràcter identificatiu: DNI o NIE, nom i cognoms, dades de contacte (adreces postals, telèfons, fax, correu electrònic).  
  
Altres tipus de dades: data de naixement, sexe, dades de família, dades professionals i acadèmiques. Dades relatives als assumptes judicials i els fets. Per a cada episodi, dades mèdiques específiques i dies de curació, incapacitat i seqüeles. Resultats de les anàlisis realitzades en els laboratoris i dades de patologia forense.  
Sistema de tractament: mixt.  
D) Comunicacions de dades previstes.  
Òrgans jurisdiccionals i Ministeri Fiscal en l'àmbit de les seues competències.  
A altres instituts de medicina legal, dins l'àmbit pericial d'acord amb la normativa sobre enjudiciament civil i criminal.  
Institut Nacional de Toxicologia i Ciències Forenses.  
E) Transferències internacionals de dades previstes a tercers països.  
Jutjats i forensies d'altres països, a través de les comissions rogatòries.  
F) Responsable del fitxer.  
Conselleria competent en matèria de justícia i menor i la direcció general corresponent.  
G) Drets d'oposició, accés, rectificació i cancel·lació.  
Les sol·licituds d'exercici d'estos drets es presentaran davant la direcció general corresponent de la conselleria competent en matèria de justícia i menor. La seua adreça postal i telèfon estan publicats en el portal web de la Conselleria: .  
H) Mesures de seguretat.  
A este fitxer li resulten aplicables les mesures de seguretat de nivell alt previstes en el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.


Còpia Permalink ELI